เตรียมพบกับ Xiaomi EV ยานยนต์แห่งอนาคต
20 เมษายน 2565

เตรียมพบกับ Xiaomi EV ยานยนต์แห่งอนาคต
ย้อนไป 12 ปีที่แล้ว เมื่อ 6 เมษายน 2553 Xiaomi ถือกำเนิดขึ้นจากการก่อตั้งโดย Lei Jun (ซึ่งปัจจุบันเป็น CEO ของบริษัท) โดยเริ่มต้นจากพัฒนา MIUI (MI User Interface) เป็น ROM ที่ใช้ในโทรศัพท์มือถือ Android ของ Google (ต่อมาจากการใช้ความสวยงามและประสิทธิภาพของ MIUI จึงทำให้เป็นที่นิยมไปทั่วโลก) และก้าวมาสู่การผลิตโทรศัพท์ Smartphone ตามมาด้วยอุปกรณ์ AIoT และ Lifestyle Products ไม่ว่าจะเป็นเครื่องดูดฝุ่น กล้องถ่ายรูป Smart TV เครื่องกรองอากาศ พัดลม ตู้ปลา เป็นต้น เรียกได้ว่าพระเจ้าสร้างโลก ที่เหลือให้ Xiaomi เป็นผู้สร้าง ด้วยจุดเด่นด้านราคาสุดประหยัด มาพร้อมกับคุณภาพที่เหนือกว่า อีกทั้งยังมีสินค้าตอบโจทย์การใช้งานมากมายจนครอบคลุมทุกเรื่องในการใช้ชีวิต จึงไม่แปลกใจที่หลายคนเข้ามาแฟนคลับของแบรนด์นี้
ล่าสุด Xiaomi ประกาศเข้าสู่ธุรกิจยานยนต์ไฟฟ้า (EV) จัดตั้งบริษัท Xiaomi Automobile Technology เพื่อมาพัฒนา EV โดย Lei Jun นั่งเป็น CEO ของบริษัท ทุ่มงบกว่า 10 พันล้านดอลลาร์สหรัฐฯ มีแผนตั้งโรงงานผลิตที่ Beijing Economic and Technological Development Zone ของจีน โดยได้รับสิทธิประโยชน์การลงทุนจากรัฐบาลจีน และคาดว่าจะมีกำลังการผลิตประมาณ 300,000 คันต่อปี ซึ่งจะเริ่มผลิตแบบ Mass Production ในไตรมาสแรกของปี 2024 คาดว่าราคาสำหรับ EV รุ่นเริ่มต้นเฉลี่ยประมาณ 200,000 หยวน (ประมาณ 1.06 ล้านบาท) และราคาสำหรับ Hi-end model ประมาณ 300,000 หยวน (ประมาณ 1.6 ล้านบาท) โดยในรถทุกรุ่นของ Xiaomi จะมีการนำเทคโนโลยี autonomous driving มาเสริมจุดแกร่ง โดยหลังจากประกาศแผนธุรกิจ EV ราคาหุ้นปรับตัวพุ่งขึ้น 5.4%
ทำไม Xiaomi ถึงน่าสนใจ?
-การผลิตสินค้าหลากหลายทั้ง Smartphone AIoT & Lifestyle Products ที่สามารถเชื่อมต่อกันได้ผ่าน Xiaomi Ecosystem กลายเป็น Smart Home หรือเชื่อมต่อ Health Services ทำให้มีฐานข้อมูลจำนวนมากในต่อการต่อยอดเพื่อพัฒนาผลิตภัณฑ์อื่นๆในอนาคต
-การพัฒนาเทคโนโลยีอย่างต่อเนื่อง เห็นได้จาก Xiaomi เติบโตจากผู้พัฒนา Software จนประสบความสำเร็จ และสามารถบริหารต้นทุนจากการนำเทคโนโลยีมาช่วยลดต้นทุน และเพิ่มอัตรากำไร
-Internet Service เป็นอีกธุรกิจหลักที่ช่วยสนับสนุนการเติบโตระยะยาวของบริษัท เนื่องจากอัตรากำไรค่อนข้างสูง ซึ่ง Xiaomi ให้บริการทั้งบริการ Music Streaming, Cloud, MIUI, Mi Store Application จนถึงโฆษณา
-การควบคุมของรัฐบาลจีนที่ต้องการลดการผูกขาดภายในประเทศ แต่ Xiaomi กลับก้าวสู่ตลาดต่างประเทศโดยมุ่งเน้นตลาดอินเดียและยุโรป เพื่อเพิ่มโอกาสการเติบโตและลดความเสี่ยงจากปัญหาการจัดระเบียบภายในประเทศ
-การเข้ามาในธุรกิจ EV บริษัทคาดว่าจะสามารถได้ส่วนแบ่งตลาดภายในปี 2030 ประมาณ 1.5% ของตลาด EV ในจีน โดยเน้นเจาะกลุ่ม mass market ที่บริษัทเข้าใจพฤติกรรมผู้บริโภคกลุ่มนี้อย่างดี
ปัจจัยที่นักลงทุนควรพิจารณา
-ตลาดหลักของ Xiaomi ประกอบด้วย ยุโรป (22% ของยอดขายปี 2021) และอินเดีย (21.2% ของยอดขายปี 2021) กำลังเผชิญภาวะเงินเฟ้อที่ราคาสินค้าปรับตัวสูงขึ้น อำนาจจ่ายของประชาชนลดลง และส่งผลลบต่อการบริโภคสินค้าฟุ่มเฟือยที่รวมถึง Smartphone ซึ่งเป็นหนึ่งในสินค้ากลุ่มนี้
-การขาดแคลนชิป (Chip Shortage) ที่ใช้ในการผลิต Smartphone โดยนักวิเคราะห์คาดว่าอาจเป็นปัญหาต่อเนื่องไปจนกลางปี 2022 และอาจส่งผลกระทบต่ออัตรากำไรของบริษัทในปีนี้
-ต้นทุนสำหรับการพัฒนา EV ที่เตรียมสำหรับการผลิตแบบ mass production ในไตรมาส 1 ของปี 2024 อาจเป็นปัจจัยที่ส่งผลต่อกำไรของบริษัทในช่วงแรก อย่างไรก็ตาม หากการผลิตสามารถเจาะกลุ่มได้ตลาดได้เหมือนความสำเร็จของการผลิต Smartphone อาจสามารถพลิกสู่การเติบโตอย่างก้าวกระโดดในระยะยาว
Investor Tips
การลงทุนในตลาดหลักทรัพย์ฮ่องกง ถือเป็นอีกตลาดที่น่าสนใจมุมมองของสิทธิประโยชน์ทางภาษี เนื่องจากปัจจุบันเป็นหนึ่งในตลาดที่ไม่มีการหักภาษี ณ ที่จ่ายบนเงินปันผลจ่าย (Withholding Tax on Dividend) จึงเหมาะแก่นักลงทุนที่ต้องการหาผลตอบแทนควบคู่ไปพร้อมกับประโยชน์ทางภาษี
Source: Bloomberg, KS Global Invest Team
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #EV #Xiaomi
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp